
MBI FILLIMIN E PROCEDURËS PËR SHQYRTIMIN DHE MIRATIMIN E KODIT TË TRANSMETIMIT

Në mbështetje të neneve 16; 63, pika 1; dhe 110, të ligjit nr. 43/2015, “Për sektorin e energjisë elektrike dhe nenit 26 të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr. 21, datë 18.3.2009, i ndryshuar, Bordi i ERE-s, në mbledhjen e tij të datës 27.1.2016, pasi shqyrtoi relacionin e përgatitur nga grupi i punës mbi fillimin e procedurës për shqyrtimin dhe miratimin e “Kodit të transmetimit” dhe draftin përkatës, 
konstatoi se:
- Shoqëria “OST” sh.a. me shkresën nr. 5171/5 prot., datë 15.12.2015, ka depozituar në ERE për miratim, konform neneve 56, germa “g” dhe 63, pika 1, të ligjit nr. 43/2015, “Për sektorin e energjisë elektrike”, “Kodin e transmetimit”.
Për gjithë sa më sipër cituar, Bordi i ERE-s

Vendosi:

1. Të fillojë procedurën për shqyrtimin dhe miratimin e “Kodit të transmetimit”.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

